CELEX: 31990R2221
Language: el
Date: 1990-07-30 00:00:00
Title: Κανονισμός (ΕΟΚ) αριθ. 2221/90 της Επιτροπής της 30ής Ιουλίου 1990 για τροποποίηση του κανονισμού (ΕΟΚ) αριθ. 1000/90 σχετικά με τη συνέχιση των δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων

Avis juridique important

|

31990R2221

Κανονισμός (ΕΟΚ) αριθ. 2221/90 της Επιτροπής της 30ής Ιουλίου 1990 για τροποποίηση του κανονισμού (ΕΟΚ) αριθ. 1000/90 σχετικά με τη συνέχιση των δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 202 της 31/07/1990 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 2221/90 ΤΗΣ ΕΠΙΤΡΟΠΗΣ  της 30ής Ιουλίου 1990  για τροποποίηση του κανονισμού (ΕΟΚ) αριθ. 1000/90 σχετικά με τη συνέχιση των δράσεων προωθήσεως και διαφημίσεως στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 σχετικά με την εισφορά συνυπευθυνότητας και τα μέτρα που προορίζονται να διευρύνουν τις αγορές στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1181/90 (2), και ιδίως το άρθρο 4,  Εκτιμώντας:  ότι το άρθρο 5 παράγραφος 2 του κανονισμού (ΕΟΚ) αριθ. 1000/90 της Επιτροπής (3) προβλέπει ότι η Επιτροπή καταρτίζει, πριν από την 1η Αυγούστου 1990, τον κατάλογο των προτάσεων που λαμβάνονται υπόψη για χρηματοδότηση· ότι είναι αναγκαίο, δεδομένου ότι ορισμένες προτάσεις απαιτούν μια σε μεγαλύτερο βάθος εξέταση, να μεταφερθεί η προθεσμία και οι άλλες προθεσμίες που συνδέονται άμεσα με αυτήν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 5 του κανονισμού (ΕΟΚ) αριθ. 1000/90 τροποποιείται ως εξής:  - η παράγραφος 2 συμπληρώνεται από τη φράση: «Ωστόσο, όσον αφορά τις προτάσεις που αναφέρονται στο άρθρο 1 παράγραφος 2 δεύτερη έως τέταρτη περίπτωση, η ημερομηνία ''1η Αυγούστου 1990'', αντικαθίσταται από την ημερομηνία ''1η Οκτωβρίου 1990''. »  - η παράγραφος 3 πρώτο εδάφιο, συμπληρώνεται από τη φράση: « Ωστόσο, όσον αφορά τις δράσεις που αναφέρονται στο άρθρο 1 παράγραφος 2 δεύτερη έως τέταρτη περίπτωση, η ημερομηνία ''1η Οκτωβρίου 1990'', αντικαθίσταται από την ημερομηνία ''1η Νοεμβρίου 1990''.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 119 της 11. 5. 1990, σ. 25.  (3) ΕΕ αριθ. L 101 της 21. 4. 1990, σ. 22.